KCE วิ่งเกือบ 5% โบรกฯแนะ “เก็งกำไร” รับผลดีบาทแข็ง ลุ้นกำไรปี 63 โต 45% ทะลุ 1.3 พันลบ.
KCE วิ่งเกือบ 5% โบรกฯแนะ “เก็งกำไร” รับผลดีบาทแข็ง ลุ้นกำไรปี 63 โต 45% ทะลุ 1.3 พันลบ.
3 ก.ค. 2563

ผู้สื่อข่าวรายงานว่า ราคาหุ้นบริษัท เคซีอี อีเลคโทรนิคส์ จำกัด (มหาชน) หรือ KCE ณ เวลา 11.16 น. อยู่ที่ระดับ 24.80 บาท บวก 1.10 บาท หรือ 4.64% สูงสุดที่ระดับ 25.25 บาท ต่ำสุดที่ระดับ 23.80 บาท ด้วยมูลค่าการซื้อขาย 738.41 ล้านบาท

ด้านนักวิเคราะห์ บล.โนมูระ พัฒนสิน ระบุในบทวิเคราะห์ฯแนะนำ “ซื้อเก็งกำไร” หุ้น KCE คาดได้รับประโยชน์จากมาตรการกระตุ้นอุตสาหกรรมรถยนต์ของรัฐบาลฝรั่งเศสและเยอรมันที่ให้เงินอุดหนุนผู้ซื้อรถใหม่ และการฟื้นตัวของอุตสาหรรมรถยนต์ในยุโรป
พร้อมกับคาดกำไรสุทธิในปี 63 ฟื้นตัวสู่ 1,353 ล้านบาท เพิ่มขึ้น 45% จากปีก่อน โดยแนวโน้มราคาทองแดงทรงตัว และค่าเงินบาทส่งผลดีต่อ GPM (คาด GPM เพิ่มขึ้นเป็น 23% จากเดิม 20.3%) จากสัดส่วนรายได้ HDI PCB ที่เพิ่มขึ้นอีกด้วย
โดยปัจจุบันหุ้น KCE ซื้อขายอิง PER20F ระดับ 17 เท่า ถือว่าเหมาะสม จากประเมินฐานกำไรกลับมาขยายตัว 45% เทียบกับปีก่อน ในปีนี้